b'\n_START_ARTICLE_\nSomrak (Makarovi\xc4\x8d)\n_START_PARAGRAPH_\nSomrak je pesni\xc5\xa1ka zbirka Svetlane Makarovi\xc4\x8d. Zbirka je iz\xc5\xa1la leta 1964 pri Dr\xc5\xbeavni zalo\xc5\xbebi Slovenije.\n_START_SECTION_\nVsebina\n_START_PARAGRAPH_\nPesni\xc5\xa1ka zbirka je pri\xc5\xa1la na svet v \xc4\x8dasu, ko je povojno liriko zaznamoval pohod polifoni\xc4\x8dnih oblik in silovitih obratov. Med lirskim subjektom in svetom ni soglasja, ni dogovora. Drug na drugega gledata neprizadeto, morda z grenkim pomilovanjem, celo sovra\xc5\xa1tvom. Subjekt najde mir le v naravi, \xc5\xa1e najve\xc4\x8d v temi, no\xc4\x8di, mrzlih in ledenih dneh. Pesmi preveva erotika, ki predstavlja obrnjeno podobo sveta. Vse prepljavlja nemo\xc4\x8d, nikjer ni re\xc5\xa1itve, niti v spancu in groza se naseli v samem \xc4\x8dloveku.'